google/wiki40b huggingface dataset:
Zuoquan

Zuoquan (kinesisk: 左权县; pinyin: Zuǒquán Xiàn) er et fylke i byprefekturet Jinzhong i provinsen Shanxi i Folkerepublikken Kina. I 1999 hadde det en befolkning på 159 515 innbyggere.

Kulturminner

Front-hovedkvarterene til Den åttende rutearmé (Balujun qianfang zongbu jiuzhi, 八路军前方总部旧址) og hovedhallen i konfuciustempelet i Zuoquan (Zuoquan Wenmiao Dacheng dian, 左权文庙大成殿) er oppført på Folkerepublikken Kinas liste over kulturminner.

Samferdsel

Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.
Guizhou-Yunnan-platået

Yunnan-Guizhou-platået, Yunnan-Guizhou-høylandet, Yun-Gui-platået eller Yunnan-Guizhou-høyplatået (forenklet kinesisk: 云贵高原, pinyin: Yún-Guì Gāoyuán) ligger i Sørvest-Kina i øst med Ailao Shan (哀牢山) i provinsen Yunnan og i vest Det sørøstlige høydeland (东南丘陵). I vest er det knyttet til Det tibetanske høyplatå. Det er et av de store kinesiske høyplatåer og omfatter østlige del av Yunnan, hele Guizhou, det nordvestlige Guangxi og tilgrensende områder av Sichuan, Hunan og Hubei. 
Yunnan-Guizhou-platået han inndeles videre i Øst-Yunnan-platået (Diandong gaoyuan, 滇東高原), Nord-Yunnan-platået (Dianbei gaoyuan, 滇北高原), Vest-Yunnan-platået (Diandong xiyuan, 滇西高原), Sentral-Yunnan-platået (Dianzhong gaoyuan, 滇中高原), Nord-Guizhou-platået (Qianbei gaoyuan, 黔北高原), Sentral-Guizhou-platået (Qianzhong gaoyuan, 黔中高原) og Vest-Guizhou-platået (Qianxi gaoyuan, 黔西高原).
Yunnan-Guizhou-pltået er på en høyde på mellom 1 000 og 2 000 meter, og avtar noe fra nordvest til sørøst (fra Yunnan mot Guizhou). Det er svært ujevnt, med dype dalsletter som lokalt går undcer navnet «bazi» (坝子). Det er et karstlandskap, ettersom det er mye kalk her. Her er mange kalksteinsgrotter med stalagmitter og stalaktitter, steinsøyler, underjordiske elver og steinskoger. Her er de berømte steinskogenr Lunan-steinskogen (Lunan shilin, 路南石林) i det autonome fylket Shilin Yi og Anshun-dragepalasset (Anshun Longgong,  安顺龙宫) i Anshun.
Yunnan-Guizhou-platået er vanmskille mellom elvene Yangtze, Xijiang og Yuanjiang.
Damanganga

Damanganga (gujarati દમણગંગા Damaṇgaṅgā [ˌd̪ʌmʌɳˈɡʌŋɡɑː]) eller Daman-Ganget er en elv i Vest-India. Den har utspring i De vestlige Ghatfjella i Valsad-distriktet sør i Gujarat, og munner ut i Det arabiske havet i vest. Damanganga er 64 kilometer lang.
Elven renner gjennom delstatene Gujarat, Maharashtra og unionsterritoriene Dadra og Nager Haveli og Daman og Diu. Industribyene Vapi, Dadra og Silvassa ligger på nordbredden av elven, mens Daman ligger på begge sider av estuaret den danner ved munningen.
Shanxi

Historie

Shanxi hører til den kinesiske kulturs vugge. Det tidlige Xia-dynastiet utviklet seg her. Særlig var den fruktbare delen av Shanxi del av dette kulturelle kjerneområdet. Arkeologiske funn i den nordligere del av provinsen belegger at det området kom inn under den kinesiske kulturkjerne under Zhou-dynastiet (1100-771 f.Kr.)
Det meste av Shanxi var del av riket Jin, men ved innledningen til de stridende staters tid i år 403 f.Kr. ble området delt mellom statene Han, Zhao og Wei. Etter Kinas samling under Qin Shihuangdi ble dette området en vedvarende bestanddel av Kina. Under Han-dynastiet begynte gruvedriften etter kull i området rundt Datong.
I 1556 ble også Shanxi rammet av det store jordskjelvet i Shaanxi. Senere kom den nordkinesiske hungersnød 1876–1879, som desimerte befolkningen kraftig og knekket den økonomisk.
I 1900 spredte bokseropprøret seg inn i Shanxi, og etter revolusjonen i 1911 ble provinsen kontrollert og gjenoppbygd av militærguvernøren Yan Xishan (Yen Hsi-shan). Fra 1937 til 1945 var Shanxi okkupert av  japanerne. Etter krigen kom Yan igjen til makt, men måtte gi seg da kommunistiske styrker kom til makt etter at Mao Zedong trakk seg ut av baseområdet rundt Yan'an i det nordlige Shaanxi. Yan flyktet i  1949 til Taiwan, der han ble statsminister.
Avenida Jiménez

Avenida Jiménez de Quesada, mest kjent som Avenida Jiménez, er en vei i Bogotás historiske sentrum. Den er 2,8 kilometer lang og strekker seg fra Teleférico a Monserrate ved Carrera 1 i øst, går forbi Iglesia de Las Aguas og krysser sentrum i vestlig retning før den møter Avenida Caracas, hvor den skifter navn til Avenida Centenario (Calle 13).
Bussystemet TransMilenios linje J går langs Avenida Jiménez, med stasjonene Avenida Jiménez, Museo del Oro og Las Aguas.

Eje Ambiental

Avenida Jiménez er bygd over løpet til elva San Franisco, og den østlige delen av veien blei i 2001 gjort om til den såkalte Eje Ambiental. Denne strekninga er en brei, mursteinsbelagt gangsti omkransa av palmer og annen nasjonal flora, i tillegg til en kanal med vannet fra San Francisco-elva. De eneste kjøretøyene langs Eje Ambiental er TransMilenio-busser.
Niårskrigen

Bakgrunn

Den franske kongen Ludvig XIV hadde etter den fransk-nederlandske krig i 1678 framstått som stadig mektigere og ekspansiv, men den såkalte «Solkongen» var ennå ikke tilfreds. Gjennom en kombinasjon av press, trusler og aggresjon søkte han å trygge Frankrikes nye grenser, noe som endte med den korte Gjenforeningskrigen i 1683-84. Ved våpenhvileavtalen i Regensburg i 1684 ble Frankrikes nye grenser anerkjent for de kommende 20 årene. Men Ludvig XIV erklærte likevel at han gjorde krav på områder i Rhinland etter kurfyrst Karl av Pfalz' død i 1685 på vegne av sin svigerinne Elizabeth Charlotte av Pfalz, gift med Solkongens yngre bror Filip I av Orléans.

Krigsskueplasser

Niårskrigen ble hovedsakelig utkjempet på Kontinentet og i farvannene omkring, men det var også viktige slag i Irland og i Skottland, hvor Vilhelm av Oranien og Jakob II kjempet om kontrollen over De britiske øyer, og kong Vilhelm-krigen (også kjent som andre indianerkrig) mellom kolonistene i Ny-Frankrike og Ny-England og deres allierte blant indianerne i Nord-Amerika. Kampene på Kontinentet foregikk hovedsakelig langs Frankrikes grenser mot De spanske Nederlandene, Rhinland, Savoie og Catalonia.Krigen var den andre av Ludvig XIVs tre store kriger.

Avslutning

Kampene langs Frankrikes grenser gikk hovedsakelig i Frankrikes favør, men i 1696 gikk landet inn i en økonomisk krise. Også sjømaktene England og De forente Nederlandene var økonomisk utmattede, og da Savoie ønsket å trekke seg ut av krigen, ønsket alle parter å framforhandle en avslutning på krigen. Gjennom freden i Rijswijk i september 1697 fikk Frankrike beholde Alsace og Strasbourg, men måtte overgi Freiburg, Breisach og Philippsburg til Det tysk-romerske rike. Videre fikk Frankrike kjøpt Puducherry av De forenede Nederlandene og overtok Nova Scotia og Saint-Domingue. Spania fikk tilbake Catalonia fra Frankrike som hadde okkupert regionen, og også kontrollen over befestningene ved Mons, Luxembourg og Kortrijk. Frankrike måtte gi fra seg Lorraine som landet hadde okkupert i 1670 og Hertugdømmet Lothringen ble gjenopprettet. Videre måtte Frankrike avstå fra alle krav øst for Rhinen og anerkjenne Vilhelm av Oranien som konge av England, Skottland og Irland.
Maxim

Etymologi

Maxim har opprinnelse i det romerske familienavnet Maximus, som betyr «størst».
Trygve Lundgreen

Etter skøytekarrieren

Etter sin aktive skøytekarriere jobbet han som skorsteinsfeier. Under den andre verdenskrigen var han med å distribuere den illegale avisen London-Nytt. Dette førte til at han tidlighøsten 1943 ble arrestert sammen med en funksjonær fra Aftenposten. Etter behandling på Victoria terrasse av to norske gestapofolk, ble han videresendt til Bretvedt. Skadene Lundgreen fikk i fangenskap og avhør var av den art at han ble overflyttet til Bayr'n i Åkebergveien. Der ble han så utskrevet med hjelp av medfange Dr. Gordon Johnsen. Lundgreen gjenopptok virksomheten med distribueringen av London-Nytt igjen, men igjen gikk det galt og han havnet i fangenskap på ny. Denne gangen var behandlingen ennå verre og han mistet bevisstheten og deretter bla han kastet inn i en celle for tre døgn uten mat og drikke. Etter dette gjestet han Møllergata 19, Festningen og Grini. Han var stadig truet med skytning, om han ikke angav sine medarbeidere, men noe angiveri ble det ikke. Lundgreen slapp ut fra Grini ved kapitulasjonen.
Aluminiumsbåt

Aluminiumsbåt er en båt med skrog av aluminium. Fordelen med dette byggematerialet er at det gir et skrog med stor fasthet og lav vekt. Dessuten ruster ikke aluminium, men det brytes ned ved galvanisk tæring.
Fritidsbåter av aluminium har økt i popularitet i Norge de siste årene. I våre naboland Sverige og Finland har aluminiumsbåter en større markedsandel siden våre naboer fikk interessen for aluminiumsbåter tidligere. 
Bruk av aluminium i båter har en lang historie og strekker seg tilbake til slutten av 1890 åra da de første aluminiumsbåtene ble bygget. Utviklingen av aluminium legering 5xxx rundt 1920 ga en oppsving for bruken av aluminium for båter. Legeringer brukt for båter er 5052, 5059, 5083, 5086, 5384, 5454, 5456, 6061, 6063. Disse blir også ofte kategorisert som 'marine' aluminium. 
Aluminiumsbåter er gjerne hurtiggående båter, både seilbåter og motorbåter. Også livbåter og båter som skal være lette å transportere, f. eks på taket til en bil, kan med fordel bygges i aluminium.
Ingen vinner frem til den evige ro

Svensk historie

Den kom først på trykk i et trykk som kom ut i Karlskrona samme år med tittelen Fem andeliga Wisor. I Linderots sangbok Andeliga Sångar och Tillfällighet-Verser fra 1815 heter den Sång om eldigt bemödande att vinna evig sällhet. Sangen har fem vers opprinnelig og er inspirert av Jesu ord i Lukas 13,24: Strid for å komme inn gjennom den trange dør!. Nåværende oversettelse lyder: «Kjemp for å komme inn gjennom den trange dør!»

Norsk historie

På norsk synges salmen, som står med tre vers på nr. 108 i Norsk Salmebok, med en folketone fra Hallingdal. Den ble oversatt til norsk av Gustav Jensen i 1914, men var før det kjent i en oversettelse av Jens Monsen fra 1850.
Skiskyting under Vinter-OL 2010 – Stafett menn

Konkurranseregler

Hver av de fire stafettløperne går 7,5 km langrenn og skyter to serier à 5 skudd, en gang liggende og en gang stående. Ulikt de individuelle øvelsene har man også tre ekstraskudd til rådighet pr. serie for å få ned de gjenværende blinkene ved eventuelle bom. Magasinet inneholder imidlertid bare fem skudd, så ekstraskuddene må lades manuelt ett og ett, noe som utgjør et ekstra stressmoment for løperne. Dersom man ikke greier å treffe alle blinkene med ekstraskuddene, må man gå like mange strafferunder på 150 m som antall gjenværende blinker.
Carl Bildt (1850–1931)

Biografi

Carl Bildt var sønn av den svenske statsministeren Gillis Bildt. Bildt var friherre og huvudman for adelsslekten Bildt etter farens død i 1894, med ättenummer 404 i Riddarhuset. Bildt studerte i Uppsala og ble juris utriusque kandidat (eldre svensk betegnelse for cand.jur) i 1870. Bildt var gift (1. oktober 1874–15. november 1887) med Lillian Augusta Stuart Moore og (fra og med 15. september 1890) med Hedvig Alexandra Keiller.
Bildt, som var envoyé extraordinarie og ministre  plènipotentiaire i Roma og kunnskapsrik om byen, har fått en gate  oppkalt etter seg – Via Carlo de Bildt. Han var historisk interessert, bedrev omfattende forskning i italienske arkiv og utgav ett flertall skrifter - fremst om dronning Kristinas opphold i Italia. Blant disse bør nevnes Christine de Suède et le cardinal Azzolino (1899), Svenska minnen och märken i Rom (1900) og Christine de Suède et le conclave de Clément X (1906).
Etter flere ulike stillinger innen Utrikesdepartementet ble Bildt utsett til svensk-norsk sendebud i Roma i 1889. Høsten 1902 ble Bildt utnevnt til svensk-norsk sendebud i London. Han vantrivdes dog i London og høsten 1905 ble han igjen svensk minister i Roma og fortsatte på den posten inntil han gikk i pensjon i 1920.
El Salvador under VM i friidrett 2015

Resultater

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Vefsn landbruksskole

Linjer

Vefsn landbruksskole har følgende linjer: Førsteåret (VG1) er felles for alle utdanningsveiene innenfor utdanningsprogram naturbruk, VG2 Landbruk og gartneri, VG2 Skogbruk og jakt, VG2 Heste-og hovslagerfag, VG3 Landbruk samt VG3 Studieforberedende naturbruk

Historie

Vefsn landbruksskole ble åpnet i 1968 etter at det ble vedtatt å flytte landbruksskolen på Bodin ved Bodø til Vefsn. Den ble da flyttet til Honggarden i Marka. Landbruksskolen har hatt elever fra hele Nordland og også til tider fra andre steder i landet.

Bygninger

De eldste bygningene er de som opprinnelig var hovedhuset og fjøset på Hoggarden. Der er det nå barnehage, sau/hønsefjøs og stall. Kufjøset er den største enkeltbygningen på landbruksskolen og var lenge det største fjøset i Vefsn. Grisefjøset ligger like ved og er blitt utvidet nylig. I tillegg er det andre driftsbygninger knyttet til skolen som gartneri, verksteder, garasjer, lager og gårdssag. På skolens hovedbygning er det klasserom, datasal, kontorer, bibliotek, matsal og gymsal. Elevene bor i internatene Gimle, Valhall, Borgen og Valkyrien. Det er også rom på kvisten i hovedbygningen.
You and the Night and the Music

You and the Night and the Music er en amerikansk populærmusikksang med melodi av Arthur Schwartz og tekst av Howard Dietz.
Sangen hadde sin debut i Broadway-musikalen Revenge with Music, hvor den ble fremført av mølleren Carlos og Maria Rollene ble spilt av Georges Metaxas og Libby Holman.
Musikalen åpnet 28. november 1934. Etter 22 forestillinger ble den nedlagt. Musikalen gjenåpnet 24. desember 1934 og hadde ytterligere 135 forestillinger.
Forfatterne Caryl Brahms og Ned Sherrin skriver i deres bok Song by Song: 14 Great Lyric Writers at «musikalen etterlot seg to varige slagere og en fortjeneste, selv om den var en kunstnerisk mislykkenhet».
Sangen har siden blitt en varig jazzstandard.
Baby Washington spilte inn en popversjon. Den ble utgitt på singlen Sue 790 i 1963.
Erling Ask

Biografi

Erling Ask gikk i bakerlære som ung og ble faglært baker. Han fikk deretter jobb som baker hos Delmar Villars på Vestfossen. Her møtte han Inger, som han giftet seg med og fikk to barn med, og han ble boende her resten av livet. Helt fra unge år var han opptatt av rett og rettferdighet, og han meldte seg inn i fagforeningen Norsk Nærings- og Nytelsesmiddelarbeiderforbund. Da han siden byttet jobb og kom til Mjøndalen gummivarefabrikk (Viking-Mjøndalen AS), ble han valgt til klubbleder, et verv han hadde i mange år. Han var også medlem av forbundsstyret i Norsk Kjemisk Industriarbeiderforbund.
En periode var han også tiltakskonsulent for næringsutvikling i Øvre Eiker.
Vincent

Etymologi

Vincent er en kortform av det romerske navnet Vincentius, som var dannet av latinske vincens, «erobre».
Aker Elektro

Historie

Firmaet ble etablert på Stord i 1946, da under navnet Stord Elektro.
Når Aker Maritime og Kværner ble fusjonert til Aker Kværner, ble Kværner sine elektro- og automasjonsavdelinger overførte til Aker Elektro. Firmaet skiftet senere navn til Aker Kværner Elektro. Hovedkontoret ble flyttet fra Stord til Stavanger på 2000-tallet. AEL er i dag ledende i Norge innen sitt fagområde. Da Aker Kværner skiften navn til Aker Solutions i 2008, ble firmaet hetende Aker Elektro igjen.
VM i friidrett innendørs 2008

Det 12. VM i friidrett innendørs ble arrangert 7.-9. mars 2008 i Valencia i Palau Velódromo Luis Puig. I dette idrettskomplekset ble også innendørs-EM arrangert i 1998.
Ekserserhuset (Kristiansand)

Ekserserhuset (Tordenskjolds gate 64) er et hus i Kristiansand som ble oppført i 1808.  Ekserserhuset ble bygget i tilknytning til underoffiserskolen som da holdt til på andre siden av Thordenskjolds gate.  Huset ble brukt til innendørs eksersis og til fysisk fostring av soldatene.
Etter andre verdenskrig har huset vært kommunalt eid og benyttet til ulike fritidsaktiviteter for ungdom, kunstutstillinger og annet.
Ekserserhuset er fredet av Riksantikvaren.
Eurylemma

Utseende

En middelsstor, slank, blank, svart trebukk, pronotum med gule sidekanter. Antennene er tynne og omtrent halvparten så lange som kroppen. Pronotum er trapesformet, med litt uttrukne bakhjørner. Dekkvingene er litt utvidete bakover, beina middels lange, slanke.

Levevis

De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Arten lever i Mexico (Chiapas).
Amedia

Historie

Norsk Arbeiderpresse var opprinnelig et selskap for å finansiere driften av arbeideravisene i Norge, i hovedsak eid av LO og Arbeiderpartiet. I 1990 ble selskapet refinansiert av LO og omdannet til konsernselskap med LO og Arbeiderpartiet som største eiere.
I utlandet har Amedia fokusert mest på Russland der selskapet har investert i både aviser (Komsomolskaja Pravda) og trykkeri. Amedia solgte ut avisene i 2007, men eier fortsatt seks trykkerier i Russland. Amedia er en av Norges største investorer i Russland.
5. desember 2011 ble det kunngjort at Amedia kjøper Edda Media.  Konkurransetilsynet godkjente oppkjøpet under forutsetning av at Amedia selger Demokraten i Fredrikstad og én av avisene i Skien. Medietilsynet vurderte A-pressens kjøp ut fra medieeierskapsloven og godkjente kjøpet under forutsetning av at avisene Varden, Østlandets Blad, Vestby Avis, Enebakk Avis, Ås Avis, Smaalenenes Avis og Rakkestad Avis selges. Amedia klaget dette vedtaket inn for Medieklagenemnda, som gjorde om vedtaket. Bare Varden av disse avisene måtte selges.
Amedia hadde inntil 2012 en aksjepost på 50 % i TV 2. Disse ble i januar 2012 solgt  til det danske mediekonsernet Egmont som fra før eide 50 % av aksjene.
I 2015 kjøpte Adresseavisen gruppen de tre avisene Opdalingen, Malvik-Bladet og Stjørdalens Blad fra Amedia.
I juni 2015 kjøpte Trønder-Avisa Namdalsavisa fra Amedia.
I februar 2016 kjøpte Sparebankstiftelsen DNB 100 prosent av aksjene i Amedia. Aksjene ble deretter overført til en ny selvstendig stiftelse som fikk navnet Amediastiftelsen.
I oktober 2017 kjøpte overtok Amedia aksjene til Nettavisens andre eier, Egmont, og eier nå eneste eier i selskapet.
I november 2018 ble det kjent at Amedia overtok Nordsjø Media med ni mediehus og ett trykkeri.
I februar 2019 gikk Amedia inn i det svenske lokalaviskonsernet Mittmedia med Bonnier som ny hovedeier.

Eiere

Historisk har Amedia vært eid av LO og Arbeiderpartiet. Arbeiderpartiet solgte seg imidlertid ut i 1995 da selskapet kjøpte seg inn i TV2 og Harald A. Møller Invest kom inn som ny eier. Samme år ble selskapet børsnotert. Da benyttet det finske mediekonsernet Sanoma og Telenor muligheten for å kjøpe seg opp i konsernet. Til slutt solgte Sanoma alle sine aksjer og selskapet ble tatt av børs i 2003.
Amedia var inntil 2016 eid av LO og forskjellige LO-forbund (48,6 %), Telenor Media & Content Services (48,2 %) og stiftelsen Fritt Ord (3,2 %).  Fritt Ord solgte seg ned fra 10 % i 2009. A-pressen kjøpte tilbake disse aksjene. Ifølge en aksjonæravtale skiftet de store eierne LO og Telenor på å ha styreledervervet i Amedia.
I februar 2016 ble det kjent at Sparebankstiftelsen DNB hadde inngått en avtale om å kjøpe Amedia for 1,4 milliarder kroner. Den nyopprettede Amediastiftelsen overtok aksjene og opprettet eierselskapet Avishuset Norge AS, som nå er Amedias eierselskap.
Grunnkretser i Hemne kommune

Grunnkretser i Hemne kommune er delområder og grunnkretser som seksjonerer Hemne kommune, Trøndelag, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Mio, min Mio

Mio, min Mio er en roman av Astrid Lindgren første gang utgitt i 1954. 
Boken handler om den foreldreløs gutten Bosse som ikke føler seg hjemme hos sine adoptivforeldre i Stockholm og i stedet drar til «Landet i det fjerne» hvor han møter sin virkelige far. Det viser seg at Mio egentlig er en prins, og faren har ventet og lett etter ham helt fra han ble født. Nå må Mio ta opp kampen mot Ridder Kato, som kidnapper barn og undertrykker folk. Sammen med kameraten JumJum og hesten Miramis rir han ut for å bekjempe Ridder Kato. 
Boken gjør bruk av mange eventyrtrekk i oppbyggingen av fortellingen, som for eksempel de forskjellige hjelperne Mio treffer i boken og de ulike gjentakelsene. Boken kan likevel klassifiseres som en roman, basert på den mer komplekse historien og ikke minst fortellerstemmen, som ligger hos Mio selv.
Fortellingen har mye symbolikk i seg. At den onde ridder Kato har et hjerte av stein, skaper assosiasjoner til en bibelsk forestillingsverden. Det samme gjør mange andre av symbolene som brukes i boken. 
Boken ble filmatisert i 1987 i et sovjetisk-svensk-norsk-britisk samarbeid med Vladimir Grammatikov som regissør. Verdt å merke seg i filmen er debuten til Christian Bale på filmlerretet, som Bosses venn Benka/JumJum, i tillegg er Kato spilt av Christopher Lee.
Takao Yamauchi

Karriere

Takao Yamauchi startet sin profesjonelle karriere i Cerezo Osaka i 2001.
Det russiske innenriksdepartementet

Det russiske innenriksdepartementet (russisk Министерство внутренних дел, МВД, Ministerstvo Vnutrennikh Del, MVD) er et departement i Russland med ansvar for innenrikssaker. Hovedkontoret ligger i Moskva.
Departementet kan føres tilbake til et ministerium som ble grunnlagt i 1802 av tsar Aleksander den første.
I 2017 var innenriksministeren politigeneral Vladimir Kolokoltsev.
Innenriksdepartemetet hadde sine egne militære styrker (russisk Внутренние войска МВД России), men disse ble i 2016 formelt overført til, og dannet grunnlaget for Den russiske nasjonalgarden.
USA-mesterskapet i ultratriatlon 2017

USA-mesterskapet i ultratriatlon 2017 ble arrangert 16. september 2017 i Oklahoma City i Oklahoma i USA, som en del av Redman Triathlon ved Lake Hefner.
Løypa var 2,4 miles (3,8 km) svømming, 112 miles (180,2 km) sykling og 26,2 miles (42,1 km) løping.